ΕΛΛΗΝΙΚΑ

APPLE INC. 
ΣΥΜΒΑΣΗ ΑΔΕΙΑΣ ΧΡΗΣΗΣ ΓΙΑ ΤΟ ΛΟΓΙΣΜΙΚΟ iPOD ΤΗΣ APPLE
Άδεια μίας χρήσης

ΠΑΡΑΚΑΛΟΥΜΕ ΔΙΑΒΑΣΤΕ ΠΡΟΣΕΚΤΙΚΑ ΤΗΝ ΠΑΡΟΥΣΑ ΑΔΕΙΑ ΧΡΗΣΗΣ ΛΟΓΙΣΜΙΚΟΥ («ΑΔΕΙΑ») ΠΡΙΝ ΧΡΗΣΙΜΟΠΟΙΗΣΕΤΕ ΤΟ iPOD ΣΑΣ Ή ΠΡΙΝ ΚΑΤΑΒΙΒΑΣΕΤΕ (DOWNLOAD) ΤΗΝ ΕΝΗΜΕΡΩΣΗ ΛΟΓΙΣΜΙΚΟΥ ΠΟΥ ΣΥΝΟΔΕΥΕΙ ΤΗΝ ΠΑΡΟΥΣΑ ΑΔΕΙΑ.  ΜΕ ΤΗΝ ΑΠΟ ΜΕΡΟΥΣ ΣΑΣ ΧΡΗΣΗ ΤΟΥ iPOD Ή ΤΗΝ ΚΑΤΑΒΙΒΑΣΗ (DOWNLOAD) ΤΗΣ ΕΝΗΜΕΡΩΣΗΣ ΛΟΓΙΣΜΙΚΟΥ ΠΟΥ ΣΥΝΟΔΕΥΕΙ ΤΗΝ ΠΑΡΟΥΣΑ ΑΔΕΙΑ, ΟΠΩΣ ΕΦΑΡΜΟΖΕΤΑΙ, ΣΥΜΦΩΝΕΙΤΕ ΟΤΙ ΔΕΣΜΕΥΕΣΤΕ ΑΠΟ ΤΟΥΣ ΟΡΟΥΣ ΑΥΤΗΣ ΤΗΣ ΑΔΕΙΑΣ. ΕΑΝ ΔΕΝ ΣΥΜΦΩΝΕΙΤΕ ΜΕ ΤΟΥΣ ΟΡΟΥΣ ΤΗΣ ΠΑΡΟΥΣΑΣ ΑΔΕΙΑΣ, ΜΗ ΧΡΗΣΙΜΟΠΟΙΗΣΕΤΕ ΤΟ iPOD ΚΑΙ ΜΗΝ ΚΑΤΑΒΙΒΑΣΕΤΕ (DOWNLOAD) ΤΗΝ ΠΑΡΟΥΣΑ ΕΝΗΜΕΡΩΣΗ ΛΟΓΙΣΜΙΚΟΥ.  ΕΑΝ ΔΕΝ ΣΥΜΦΩΝΕΙΤΕ ΜΕ ΤΟΥΣ ΟΡΟΥΣ ΤΗΣ ΑΔΕΙΑΣ ΚΑΙ ΔΕΝ ΕΧΕΤΕ ΧΡΗΣΙΜΟΠΟΙΗΣΕΙ ΤΟ iPOD, ΜΠΟΡΕΙΤΕ ΝΑ ΕΠΙΣΤΡΕΨΕΤΕ ΤΟ iPOD ΣΤΟ ΚΑΤΑΣΤΗΜΑ ΤΗΣ APPLE Ή ΣΤΟΝ ΕΞΟΥΣΙΟΔΟΤΗΜΕΝΟ ΔΙΑΝΟΜΕΑ ΑΠΟ ΟΠΟΥ ΤΟ ΑΓΟΡΑΣΑΤΕ ΓΙΑ ΝΑ ΛΑΒΕΤΕ ΕΠΙΣΤΡΟΦΗ ΧΡΗΜΑΤΩΝ, ΣΥΜΦΩΝΑ ΜΕ ΤΗΝ ΠΟΛΙΤΙΚΗ ΠΕΡΙ ΕΠΙΣΤΡΟΦΩΝ ΤΗΣ APPLE ΤΗΝ ΟΠΟΙΑ ΘΑ ΒΡΕΙΤΕ ΣΤΗ ΔΙΕΥΘΥΝΣΗ http://www.apple.com/legal/sales_policies/.

1. 	Γενικά Το λογισμικό (συμπεριλαμβανομένου του κώδικα Boot ROM και άλλου ενσωματωμένου λογισμικού), οι διεπαφές, το περιεχόμενο, οι γραμματοσειρές, η τεκμηρίωση και κάθε δεδομένο που συνόδευε το iPod, όπως ενδέχεται να αναβαθμιστεί ή να αντικατασταθεί από ενημερώσεις λογισμικού ή λογισμικό επαναφοράς συστήματος που παρέχονται από την Apple, είτε σε μνήμη μόνο για ανάγνωση, σε οποιοδήποτε άλλο μέσο ή σε οποιαδήποτε άλλη μορφή (συλλογικά το «Λογισμικό iPod»), εκχωρούνται, και δεν πωλούνται, σε εσάς από την Apple Inc. («Apple») για χρήση σύμφωνα με τους όρους της παρούσας Άδειας. Η Apple και ο/οι χορηγός (-οί) αδειών της διατηρούν την κατοχή του Λογισμικού iPod και επιφυλάσσονται όλων των δικαιωμάτων που δεν σας παραχωρούνται ρητά.  

Η Apple, σύμφωνα με τη διακριτή ευχέρειά της, μπορεί να καταστήσει διαθέσιμες μελλοντικές ενημερώσεις για το λογισμικό του iPod σας. Τυχόν ενημερώσεις δεν είναι απαραίτητο να περιλαμβάνουν όλα τα υπάρχοντα χαρακτηριστικά λογισμικού που διαθέτει η Apple ή τα νεότερα χαρακτηριστικά που εκδίδει για νεότερα μοντέλα iPod.

2. 	Επιτρεπτές χρήσεις και περιορισμοί της άδειας.  
(α) Η παρούσα Άδεια σας επιτρέπει να κάνετε χρήση του Λογισμικού iPod σε μία μόνο συσκευή iPod. Η παρούσα Άδεια δεν επιτρέπει το Λογισμικό iPod να υπάρχει ταυτόχρονα σε περισσότερες από μία συσκευές iPod, και απαγορεύεται η διάθεση του Λογισμικού iPod σε ένα δίκτυο όπου θα μπορούσε να χρησιμοποιηθεί από πολλαπλές συσκευές ή πολλούς υπολογιστές ταυτόχρονα. Η Άδεια αυτή δεν σας παραχωρεί κανένα δικαίωμα για χρήση των διεπαφών κατοχής της Apple και άλλης πνευματικής ιδιοκτησίας για τον σχεδιασμό, την ανάπτυξη, την κατασκευή, την άδεια χρήσης ή τη διανομή συσκευών και εξαρτημάτων για χρήση με το iPod. Μερικά από αυτά τα δικαιώματα διατίθενται από μεμονωμένες άδειες της Apple. Για περισσότερες πληροφορίες, παρακαλώ στείλετε email στη διεύθυνση madeforipod@apple.com.

(β) Όσον αφορά τις ενημερώσεις Λογισμικού iPod ή λογισμικού επαναφοράς συστήματος που ενδέχεται να καταστήσει διαθέσιμες για καταβίβαση η Apple («Ενημερώσεις Λογισμικού iPod»), αποδέχεστε ότι μερικές Ενημερώσεις Λογισμικού iPod, ή τμήματα αυτών, ενδέχεται να είναι ειδικές για συγκεκριμένα μοντέλα ή γενιές του iPod και μπορεί να μην είναι διαθέσιμες για όλα τα μοντέλα iPod. Σύμφωνα με τους όρους και τις προϋποθέσεις της παρούσας Άδειας, σας παραχωρείται περιορισμένη, μη αποκλειστική άδεια να καταβιβάσετε (download) τις Ενημερώσεις λογισμικού iPod που ενδέχεται να είναι διαθέσιμες από την Apple για το μοντέλο iPod σας ώστε να κάνετε ενημέρωση ή επαναφορά του λογισμικού σε κάθε iPod που κατέχετε ή ελέγχετε. Η παρούσα Άδεια δεν σας επιτρέπει να κάνετε ενημέρωση ή επαναφορά συσκευών iPod τις οποίες δεν ελέγχετε ή δεν κατέχετε, και δεν μπορείτε να διανείμετε ή να καταστήσετε διαθέσιμες τις Ενημερώσεις Λογισμικού iPod σε ένα δίκτυο στο οποίο μπορεί να χρησιμοποιηθούν από πολλές συσκευές ή πολλούς υπολογιστές συγχρόνως. Μπορείτε να δημιουργήσετε ένα αντίγραφο των Ενημερώσεων Λογισμικού iPod στον υπολογιστή σας σε μορφή αναγνώσιμη από συσκευή, αποκλειστικά για σκοπούς δημιουργίας αντιγράφων ασφαλείας, δεδομένου ότι το αντίγραφο ασφαλείας θα περιλαμβάνει όλες τις σημειώσεις πνευματικών δικαιωμάτων ή άλλης ιδιοκτησίας που περιέχονται στα γνήσια μέσα.

(γ) Με εξαίρεση και μόνο στο βαθμό που επιτρέπεται ρητώς από την παρούσα Άδεια ή το ισχύον δίκαιο, δεν μπορείτε να προβείτε σε αντιγραφή, αποσυμπίληση, αντίστροφη μεταγλώττιση, αποσυναρμολόγηση, απόπειρα άντλησης του κώδικα προέλευσής του, αποκρυπτογράφηση, τροποποίηση ή δημιουργία παράγωγων έργων του Λογισμικού iPod, των Ενημερώσεων Λογισμικού iPod, ή οπουδήποτε μέρους αυτού. Οποιαδήποτε απόπειρα να συμβεί αυτό είναι παράβαση των δικαιωμάτων της Apple και των χορηγών της άδειας χρήσης της για το Λογισμικό iPod και τις Ενημερώσεις Λογισμικού iPod. Σε περίπτωση παράβασης αυτού του περιορισμού, ενδέχεται να είστε υποκείμενος/η σε ποινική δίωξη και αποζημίωση. Με την αποθήκευση περιεχομένων στο iPod σας, δημιουργείτε ένα ψηφιακό αντίγραφο.  Σε μερικές δικαιοδοσίες, είναι παράνομη η δημιουργία ψηφιακών αντιγράφων χωρίς πρότερη άδεια από τον κάτοχο των δικαιωμάτων. Το λογισμικό iPod και οι Ενημερώσεις Λογισμικού iPod μπορούν να χρησιμοποιηθούν για την αναπαραγωγή υλικών, αρκεί αυτή η χρήση να περιορίζεται στην αναπαραγωγή υλικών που δεν προστατεύονται από πνευματικά δικαιώματα, υλικών για τα οποία κατέχετε τα πνευματικά δικαιώματα ή υλικών για την αναπαραγωγή των οποίων είστε εξουσιοδοτημένοι ή διαθέτετε νόμιμη άδεια. ΤΟ ΛΟΓΙΣΜΙΚΟ iPOD ΚΑΙ ΟΙ ΕΝΗΜΕΡΩΣΕΙΣ ΛΟΓΙΣΜΙΚΟΥ iPOD ΔΕΝ ΠΡΟΟΡΙΖΟΝΤΑΙ ΓΙΑ ΧΡΗΣΗ ΣΕ ΧΩΡΟ ΛΕΙΤΟΥΡΓΙΑΣ ΠΥΡΗΝΙΚΩΝ ΕΓΚΑΤΑΣΤΑΣΕΩΝ, ΠΛΟΗΓΗΣΗΣ ΑΕΡΟΣΚΑΦΩΝ Ή ΣΥΣΤΗΜΑΤΩΝ ΕΠΙΚΟΙΝΩΝΙΑΣ, ΣΥΣΤΗΜΑΤΩΝ ΕΛΕΓΧΟΥ ΕΝΑΕΡΙΑΣ ΚΥΚΛΟΦΟΡΙΑΣ, ΜΗΧΑΝΗΜΑΤΩΝ ΥΠΟΣΤΗΡΙΞΗΣ ΖΩΤΙΚΩΝ ΛΕΙΤΟΥΡΓΙΩΝ Η ΑΛΛΟΥ ΕΞΟΠΛΙΣΜΟΥ, ΟΠΟΥ ΑΣΤΟΧΙΑ ΤΟΥ ΛΟΓΙΣΜΙΚΟΥ iPOD ΚΑΙ ΤΩΝ ΕΝΗΜΕΡΩΣΕΩΝ ΛΟΓΙΣΜΙΚΟΥ iPOD ΘΑ ΜΠΟΡΟΥΣΕ ΝΑ ΟΔΗΓΗΣΕΙ ΣΕ ΘΑΝΑΤΟ, ΤΡΑΥΜΑΤΙΣΜΟ Ή ΣΟΒΑΡΗ ΦΥΣΙΚΗ Η ΠΕΡΙΒΑΛΛΟΝΤΙΚΗ ΖΗΜΙΑ 

(δ) Με την αποθήκευση περιεχομένων στο iPod σας, δημιουργείτε ένα ψηφιακό αντίγραφο. Σε μερικές δικαιοδοσίες, είναι παράνομη η δημιουργία ψηφιακών αντιγράφων χωρίς πρότερη άδεια από τον κάτοχο των δικαιωμάτων. Το λογισμικό iPod και οι Ενημερώσεις Λογισμικού iPod μπορούν να χρησιμοποιηθούν για την αναπαραγωγή υλικών, αρκεί αυτή η χρήση να περιορίζεται στην αναπαραγωγή υλικών που δεν προστατεύονται από πνευματικά δικαιώματα, υλικών για τα οποία κατέχετε τα πνευματικά δικαιώματα ή υλικών για την αναπαραγωγή των οποίων είστε εξουσιοδοτημένοι ή διαθέτετε νόμιμη άδεια.

(ε) Συμφωνείτε να χρησιμοποιείτε το Λογισμικό και τις Υπηρεσίες του iPod (όπως ορίζονται στην Ενότητα 5 παρακάτω) σύμφωνα με όλες τις ισχύουσες νομοθεσίες, περιλαμβάνοντας τις τοπικές νομοθεσίες της χώρας ή της περιοχής στην οποία κατοικείτε ή στην οποία καταβιβάσατε ή χρησιμοποιείτε το Λογισμικό και τις Ενημερώσεις του iPod.

3.  	Μεταβίβαση  
(α) Απαγορεύεται η ενοικίαση, η εκμίσθωση, ο δανεισμός, η αναδιανομή ή η επινοικίαση του Λογισμικού iPod.  Μπορείτε, ωστόσο, να πραγματοποιήσετε μία μόνο μόνιμη μεταφορά όλων των δικαιωμάτων αδείας στο Λογισμικό iPod σε ένα άλλο μέρος σε συνδυασμό με τη μεταφορά της ιδιοκτησίας του iPod, υπό την προϋπόθεση ότι: (α) η μεταφορά πρέπει να περιλαμβάνει το iPod και όλο το Λογισμικό iPod, περιλαμβάνοντας όλα τα συστατικά μέρη, γνήσια μέσα, έντυπα υλικά και την παρούσα Άδεια, (β) δεν διατηρείτε κανένα αντίγραφο του Λογισμικού iPod, ολόκληρου ή μέρους αυτού, περιλαμβάνοντας αντίγραφα αποθηκευμένα στον υπολογιστή ή άλλη συσκευή αποθήκευσης και (γ) το μέρος που λαμβάνει το Λογισμικό iPod έχει διαβάσει και συμφωνήσει να αποδεχθεί τους όρους και τις προϋποθέσεις της παρούσας Άδειας.

(β) Όσον αφορά τις Ενημερώσεις Λογισμικού iPod, απαγορεύεται η ενοικίαση, η εκμίσθωση, ο δανεισμός ή η επινοικίαση των Ενημερώσεων Λογισμικού iPod. Μπορείτε, ωστόσο, να πραγματοποιήσετε μία μόνο μόνιμη μεταφορά όλων των δικαιωμάτων αδείας για τις Ενημερώσεις Λογισμικού iPod σε ένα άλλο μέρος σε συνδυασμό με τη μεταφορά του υπολογιστή ή του iPod στο οποίο έχουν εγκατασταθεί, υπό την προϋπόθεση ότι: (α) η μεταφορά πρέπει να περιλαμβάνει τον υπολογιστή ή το iPod, όπως εφαρμόζεται, και όλες τις Ενημερώσεις Λογισμικού iPod, περιλαμβάνοντας όλα τα συστατικά μέρη, γνήσια μέσα, έντυπα υλικά και την παρούσα Άδεια, (β) δεν διατηρείτε κανένα αντίγραφο των Ενημερώσεων Λογισμικού iPod, ολόκληρων ή μέρους αυτών, περιλαμβάνοντας αντίγραφα αποθηκευμένα στον υπολογιστή ή άλλη συσκευή αποθήκευσης και (γ) το μέρος που λαμβάνει τις Ενημερώσεις Λογισμικού iPod έχει διαβάσει και συμφωνήσει να αποδεχθεί τους όρους και τις προϋποθέσεις της παρούσας Άδειας.

4.  	Λήξη Η παρούσα Άδεια ισχύει έως την καταγγελία της. Τα δικαιώματά σας θα καταγγελθούν αυτόματα χωρίς ειδοποίηση από την Apple, εάν δεν είστε σε θέση να τηρήσετε κάποιον από τους όρους αυτής της Άδειας. Με την λήξη αυτής της Άδειας, θα λήξει κάθε χρήση του Λογισμικού iPod και των Ενημερώσεων Λογισμικού iPod. Οι ενότητες 5, 6 και 9 της παρούσας Άδειας θα υπερισχύσουν κάθε λήξης.

5.  	Αποποίηση Εγγυήσεων  
(α) Εάν είστε πελάτης που είναι καταναλωτής (κάποιος που χρησιμοποιεί το λογισμικό iPod εκτός της εργασίας, της επιχείρησης ή του επαγγέλματός του), μπορεί να έχετε νομικά δικαιώματα στη χώρα κατοικίας σας σύμφωνα με τα οποία απαγορεύεται η εφαρμογή των παρακάτω περιορισμών σε εσάς, και όπου ισχύει αυτή η απαγόρευση οι περιορισμοί αυτοί δεν θα ισχύουν σε εσάς. Για να μάθετε περισσότερα σχετικά με τα δικαιώματα, επικοινωνήστε με έναν τοπικό οργανισμό ενημέρωσης πελατών.

(β) ΑΝΑΓΝΩΡΙΖΕΤΕ ΡΗΤΑ ΚΑΙ ΣΥΜΦΩΝΕΙΤΕ ΟΤΙ Η ΧΡΗΣΗ ΤΟΥ ΛΟΓΙΣΜΙΚΟΥ iPOD ΚΑΙ ΤΩΝ ΕΝΗΜΕΡΩΣΕΩΝ ΛΟΓΙΣΜΙΚΟΥ iPOD ΓΙΝΕΤΑΙ ΑΠΟΚΛΕΙΣΤΙΚΑ ΥΠΕΥΘΥΝΗ ΣΑΣ ΚΑΙ ΟΤΙ ΟΛΟΚΛΗΡΟΣ Ο ΚΙΝΔΥΝΟΣ ΓΙΑ ΤΗΝ ΙΚΑΝΟΠΟΙΗΤΙΚΗ ΠΟΙΟΤΗΤΑ, ΑΠΟΔΟΣΗ, ΑΚΡΙΒΕΙΑ ΚΑΙ ΑΠΟΠΕΙΡΑ ΕΙΝΑΙ ΣΤΑ ΧΕΡΙΑ ΣΑΣ. Η ΕΓΚΑΤΑΣΤΑΣΗ ΑΥΤΟΥ ΤΟΥ ΛΟΓΙΣΜΙΚΟΥ ΜΠΟΡΕΙ ΝΑ ΕΠΗΡΕΑΣΕΙ ΤΗ ΧΡΗΣΤΙΚΟΤΗΤΑ ΤΟΥ ΛΟΓΙΣΜΙΚΟΥ ΤΡΙΤΩΝ ΜΕΡΩΝ. ΣΤΟ ΜΕΓΙΣΤΟ ΒΑΘΜΟ ΠΟΥ ΕΠΙΤΡΕΠΕΤΑΙ ΑΠΟ ΤΗΝ ΙΣΧΥΟΥΣΑ ΝΟΜΟΘΕΣΙΑ, ΤΟ ΛΟΓΙΣΜΙΚΟ iPOD ΚΑΙ ΟΙ ΕΝΗΜΕΡΩΣΕΙΣ ΛΟΓΙΣΜΙΚΟΥ iPOD ΠΑΡΕΧΟΝΤΑΙ «ΩΣ ΕΧΟΥΝ», ΜΕ ΟΛΑ ΤΑ ΕΛΑΤΤΩΜΑΤΑ ΚΑΙ ΧΩΡΙΣ ΚΑΜΙΑ ΕΓΓΥΗΣΗ, ΚΑΙ Η APPLE ΚΑΙ ΟΙ ΧΟΡΗΓΟΙ ΑΔΕΙΑΣ ΤΗΣ APPLE (ΣΥΛΛΟΓΙΚΑ ΑΝΑΦΕΡΟΜΕΝΟΙ ΩΣ «APPLE» ΓΙΑ ΤΟΥΣ ΣΚΟΠΟΥΣ ΤΩΝ ΕΝΟΤΗΤΩΝ 5 ΚΑΙ 6) ΔΙΑ ΤΟΥ ΠΑΡΟΝΤΟΣ ΑΠΟΠΟΙΟΥΝΤΑΙ ΟΛΕΣ ΤΙΣ ΕΓΓΥΗΣΕΙΣ ΚΑΙ ΣΥΝΘΗΚΕΣ ΣΕ ΣΧΕΣΗ ΜΕ ΤΟ ΛΟΓΙΣΜΙΚΟ iPOD ΚΑΙ ΤΙΣ ΕΝΗΜΕΡΩΣΕΙΣ ΛΟΓΙΣΜΙΚΟΥ iPOD, ΕΙΤΕ ΡΗΤΕΣ, ΣΥΝΕΠΑΓΟΜΕΝΕΣ Ή ΘΕΣΜΙΚΕΣ, ΠΕΡΙΛΑΜΒΑΝΟΝΤΑΣ ΧΩΡΙΣ ΠΕΡΙΟΡΙΣΜΟ, ΤΙΣ ΣΥΝΕΠΑΓΟΜΕΝΕΣ ΕΓΓΥΗΣΕΙΣ Ή/ΚΑΙ ΣΥΝΘΗΚΕΣ ΕΜΠΟΡΕΥΣΙΜΟΤΗΤΑΣ, ΙΚΑΝΟΠΟΙΗΤΙΚΗΣ ΠΟΙΟΤΗΤΑΣ, ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ, ΑΚΡΙΒΕΙΑΣ, ΣΙΩΠΗΛΗΣ ΑΠΟΛΑΥΣΗΣ ΚΑΙ ΜΗ ΠΑΡΑΒΙΑΣΗΣ ΔΙΚΑΙΩΜΑΤΩΝ ΤΡΙΤΩΝ. Η APPLE ΔΕΝ ΠΑΡΕΧΕΙ ΕΓΓΥΗΣΕΙΣ ΚΑΤΑ ΤΩΝ ΠΑΡΕΜΒΟΛΩΝ ΣΤΗΝ ΑΠΟΛΑΥΣΗ ΤΟΥ ΛΟΓΙΣΜΙΚΟΥ iPOD ΚΑΙ ΤΩΝ ΕΝΗΜΕΡΩΣΕΩΝ ΛΟΓΙΣΜΙΚΟΥ iPOD, ΟΤΙ ΟΙ ΛΕΙΤΟΥΡΓΙΕΣ ΠΟΥ ΠΕΡΙΛΑΜΒΑΝΟΝΤΑΙ ΣΤΟ ΛΟΓΙΣΜΙΚΟ iPOD ΚΑΙ ΤΙΣ ΕΝΗΜΕΡΩΣΕΙΣ ΛΟΓΙΣΜΙΚΟΥ iPOD ΘΑ ΑΝΤΑΠΟΚΡΙΝΟΝΤΑΙ ΣΤΙΣ ΑΠΑΙΤΗΣΕΙΣ ΣΑΣ, ΟΤΙ Η ΛΕΙΤΟΥΡΓΙΑ ΤΟΥ ΛΟΓΙΣΜΙΚΟΥ iPOD ΚΑΙ ΤΩΝ ΕΝΗΜΕΡΩΣΕΩΝ ΛΟΓΙΣΜΙΚΟΥ iPOD ΔΕΝ ΘΑ ΔΙΑΚΟΠΤΕΤΑΙ, ΟΥΤΕ ΟΤΙ ΔΕΝ ΘΑ ΑΝΤΙΜΕΤΩΠΙΖΕΙ ΣΦΑΛΜΑΤΑ, Ή ΟΤΙ ΘΑ ΔΙΟΡΘΩΝΟΝΤΑΙ ΤΑ ΕΛΑΤΤΩΜΑΤΑ ΣΤΟ ΛΟΓΙΣΜΙΚΟ iPOD ΚΑΙ ΤΙΣ ΕΝΗΜΕΡΩΣΕΙΣ ΛΟΓΙΣΜΙΚΟΥ iPOD.

(γ) ΚΑΜΙΑ ΠΡΟΦΟΡΙΚΗ Ή ΓΡΑΠΤΗ ΠΛΗΡΟΦΟΡΙΑ Ή ΣΥΜΒΟΥΛΗ ΠΟΥ ΔΙΔΕΤΑΙ ΑΠΟ ΤΗΝ APPLE Ή ΕΝΑΝ ΕΞΟΥΣΙΟΔΟΤΗΜΕΝΟ ΑΝΤΙΠΡΟΣΩΠΟ ΤΗΣ APPLE ΔΕΝ ΘΑ ΑΠΟΤΕΛΕΙ ΕΓΓΥΗΣΗ. ΕΑΝ ΤΟ ΛΟΓΙΣΜΙΚΟ iPOD Ή ΟΙ ΕΝΗΜΕΡΩΣΕΙΣ ΑΠΟΔΕΙΧΤΟΥΝ ΕΛΑΤΤΩΜΑΤΙΚΕΣ, ΑΝΑΛΑΜΒΑΝΕΤΕ ΤΟ ΣΥΝΟΛΙΚΟ ΚΟΣΤΟΣ ΚΑΘΕ ΑΠΑΡΑΙΤΗΤΟΥ ΣΕΡΒΙΣ, ΕΠΙΣΚΕΥΗΣ Ή ΕΠΙΔΙΟΡΘΩΣΗΣ. ΜΕΡΙΚΕΣ ΔΙΚΑΙΟΔΟΣΙΕΣ ΔΕΝ ΕΠΙΤΡΕΠΟΥΝ ΤΟΝ ΑΠΟΚΛΕΙΣΜΟ ΤΩΝ ΣΙΩΠΗΡΩΝ ΕΓΓΥΗΣΕΩΝ Ή ΤΟΥΣ ΠΕΡΙΟΡΙΣΜΟΥΣ ΓΙΑ ΤΑ ΙΣΧΥΟΝΤΑ ΔΙΚΑΙΩΜΑΤΑ ΕΝΟΣ ΚΑΤΑΝΑΛΩΤΗ, ΣΥΝΕΠΩΣ Ο ΑΝΩΤΕΡΩ ΑΠΟΚΛΕΙΣΜΟΣ ΚΑΙ ΠΕΡΙΟΡΙΣΜΟΙ ΕΝΔΕΧΕΤΑΙ ΝΑ ΜΗΝ ΙΣΧΥΟΥΝ ΓΙΑ ΕΣΑΣ. 
 
6. 	Περιορισμός Ευθύνης ΣΤΟ ΒΑΘΜΟ ΠΟΥ ΔΕΝ ΑΠΑΓΟΡΕΥΕΤΑΙ ΑΠΟ ΤΗ ΝΟΜΟΘΕΣΙΑ, ΣΕ ΚΑΜΙΑ ΠΕΡΙΠΤΩΣΗ Η APPLE ΔΕΝ ΘΑ ΕΥΘΥΝΕΤΑΙ ΓΙΑ ΟΠΟΙΟΝΔΗΠΟΤΕ ΤΡΑΥΜΑΤΙΣΜΟ, Ή ΑΠΟΘΕΤΙΚΗ, ΕΙΔΙΚΗ, ΕΜΜΕΣΗ Ή ΘΕΤΙΚΗ ΖΗΜΙΑ, ΣΥΜΠΕΡΙΛΑΜΒΑΝΟΜΕΝΩΝ ΚΑΙ ΧΩΡΙΣ ΠΕΡΙΟΡΙΣΜΟ, ΤΩΝ ΑΠΟΖΗΜΙΩΣΕΩΝ ΓΙΑ ΑΠΩΛΕΙΑ ΚΕΡΔΟΥΣ, ΑΠΩΛΕΙΑ ΔΕΔΟΜΕΝΩΝ, ΔΙΑΚΟΠΗΣ ΕΡΓΑΣΙΑΣ Ή ΑΛΛΗ ΕΜΠΟΡΙΚΗ ΖΗΜΙΑ Ή ΑΠΩΛΕΙΑ ΠΟΥ ΠΡΟΚΥΠΤΕΙ ΑΠΟ Ή ΣΕ ΣΧΕΣΗ ΜΕ ΤΗ ΧΡΗΣΗ Ή ΤΗΝ ΑΝΙΚΑΝΟΤΗΤΑ ΧΡΗΣΗΣ ΤΟΥ ΛΟΓΙΣΜΙΚΟΥ iPOD ΚΑΙ ΤΩΝ ΕΝΗΜΕΡΩΣΕΩΝ ΛΟΓΙΣΜΙΚΟΥ iPOD, ΟΠΩΣ ΚΑΙ ΕΑΝ ΠΡΟΚΛΗΘΗΚΑΝ, ΑΝΕΞΑΡΤΗΤΑ ΑΠΟ ΤΗ ΘΕΩΡΙΑ ΤΗΣ ΥΠΑΙΤΙΟΤΗΤΑΣ (ΣΥΜΒΑΣΗ, ΑΔΙΚΟΠΡΑΞΙΑ Ή ΑΛΛΩΣ) ΚΑΙ ΑΚΟΜΑ ΚΑΙ ΕΑΝ Η APPLE ΕΧΕΙ ΕΝΗΜΕΡΩΘΕΙ ΓΙΑ ΤΟ ΕΝΔΕΧΟΜΕΝΟ ΠΡΟΚΛΗΣΕΙΣ ΤΩΝ ΕΝ ΛΟΓΩ ΖΗΜΙΩΝ. ΣΕ ΟΡΙΣΜΕΝΕΣ ΔΙΚΑΙΟΔΟΣΙΕΣ, ΔΕΝ ΕΠΙΤΡΕΠΕΤΑΙ Ο ΠΕΡΙΟΡΙΣΜΟΣ ΤΗΣ ΕΥΘΥΝΗΣ ΓΙΑ ΤΡΑΥΜΑΤΙΣΜΟ, Ή ΓΙΑ ΤΥΧΑΙΕΣ Ή ΣΥΝΕΠΑΓΟΜΕΝΕΣ ΖΗΜΙΕΣ, ΣΥΝΕΠΩΣ Ο ΕΝ ΛΟΓΩ ΠΕΡΙΟΡΙΣΜΟΣ ΜΠΟΡΕΙ ΝΑ ΜΗΝ ΙΣΧΥΕΙ ΓΙΑ ΕΣΑΣ. Σε καμία περίπτωση η Apple δεν θα φέρει τη συνολική ευθύνη έναντι υμών για όλες τις ζημίες (εκτός από τις περιπτώσεις που απαιτούνται από το ισχύον δίκαιο στις οποίες προκαλείται τραυματισμός) που υπερβαίνουν το ποσό των πενήντα δολαρίων ($50,00). Οι ανωτέρω περιορισμοί θα ισχύουν ακόμα και εάν η ανωτέρω δηλωθείσα αποζημίωση αποτύχει στον ουσιαστικό της σκοπό.

7. 	Έλεγχος εξαγωγών Δεν μπορείτε να χρησιμοποιήσετε ή να εξάγετε ή να εξάγετε εκ νέου το λογισμικό iPod ή τις Ενημερώσεις Λογισμικού iPod, εκτός από τις περιπτώσεις που επιτρέπεται από τη νομοθεσία των Ηνωμένων Πολιτειών και τους νόμους της/των περιοχής(ών) δικαιοδοσίας στην/στις οποία(ες) αποκτήθηκε το Λογισμικό iPod και οι Ενημερώσεις Λογισμικού iPod. Συγκεκριμένα, αλλά όχι περιοριστικά, ούτε το Λογισμικό iPod, ούτε οι Ενημερώσεις Λογισμικού iPod μπορούν να εξαχθούν ή να επανεξαχθούν (α) σε κάποια χώρα στην οποία έχουν επιβάλει εμπάργκο οι ΗΠΑ ή (β) σε κάποιον στη Λίστα ειδικά καθορισμένων εθνών του Υπουργείου Οικονομικών των ΗΠΑ ή τη Λίστα Απορριφθέντων Φυσικών ή Νομικών προσώπων του Υπουργείου Εμπορείου των ΗΠΑ. Χρησιμοποιώντας το Λογισμικό iPod και τις Ενημερώσεις Λογισμικού iPod, δηλώνετε και εγγυάστε ότι δεν βρίσκεστε σε μία τέτοια χώρα ή σε κάποια τέτοια λίστα. Επίσης συμφωνείτε ότι δεν θα χρησιμοποιείτε το Λογισμικό iPod και τις Ενημερώσεις Λογισμικού iPod για κάποιον από τους σκοπούς που απαγορεύονται από το δίκαιο των Ηνωμένων Πολιτειών, συμπεριλαμβανομένης, αλλά όχι περιοριστικά, της ανάπτυξης, του σχεδιασμού, της κατασκευής ή της παραγωγής πυραύλων, πυρηνικών, χημικών ή βιολογικών όπλων.

8. 	Τελικοί Χρήστες της Κυβέρνησης Το Λογισμικό iPod, οι τις Ενημερώσεις Λογισμικού iPod και τα σχετικά έγγραφα τεκμηρίωσης είναι «Εμπορικά στοιχεία», όπως ορίζεται ο όρος αυτός στο άρθρο 48 CFR §2.101, που αποτελούνται από το «Εμπορικό λογισμικό υπολογιστή» και την «Τεκμηρίωση εμπορικού λογισμικού υπολογιστή», όπως χρησιμοποιούνται αυτοί οι όροι στο 48 CFR §12.212 ή το 48 CFR §227.7202, όπως ισχύουν σήμερα.  Σύμφωνα με το 48 CFR §12.212 ή 48 CFR §227.7202-1 μέσω του 227.7202-4, όπου ισχύει, το Εμπορικό λογισμικό υπολογιστή και η τεκμηρίωση εμπορικού λογισμικού υπολογιστή χορηγούνται με άδεια στους Τελικούς χρήστες της κυβέρνησης των Η.Π.Α. (α) μόνο ως Εμπορικά στοιχεία και (β) με τα δικαιώματα που εκχωρούνται σε όλους τους υπόλοιπους τελικούς χρήστες σύμφωνα με τους όρους και τις προϋποθέσεις του παρόντος. Με επιφύλαξη μη δημοσιευμένων δικαιωμάτων σύμφωνα με τους νόμους περί πνευματικών δικαιωμάτων των Ηνωμένων Πολιτειών της Αμερικής.

9. 	Ισχύουσα Νομοθεσία και Διαιρετότητα Η παρούσα Άδεια διέπεται και ερμηνεύεται σύμφωνα με την νομοθεσία της πολιτείας της Καλιφόρνιας, όπως εφαρμόζεται για τις συμβάσεις που συνάπτονται και εκτελούνται εξολοκλήρου εντός της Καλιφόρνιας μεταξύ των κατοίκων της Καλιφόρνιας. Η παρούσα Άδεια χρήσης δεν διέπεται από τη Συνθήκη των Ηνωμένων Εθνών για τις Συμβάσεις για τη Διεθνή πώληση αγαθών, η εφαρμογή της οποίας αποκλείεται ρητά. Εάν είστε καταναλωτής με έδρα στο Ηνωμένο Βασίλειο, η παρούσα Άδεια διέπεται από τους νόμους της δικαιοδοσίας της χώρας κατοικίας σας. Εάν για οποιαδήποτε αιτία ένα δικαστήριο αρμόδιας δικαιοδοσίας κρίνει οποιαδήποτε διάταξη ή μέρος αυτής ως μη εφαρμοστέα, οι υπόλοιποι όροι της Άδειας παραμένουν σε πλήρη ισχύ και εφαρμογή.  

10. 	Τρίτος Δικαιούχος Δια του παρόντος ενημερώνεστε ότι η PortalPlayer, Inc., μια Καλιφορνέζικη εταιρία με έδρα στη 3255 Scott Boulevard, Building 1, Santa Clara, Καλιφόρνια 95054, Η.Π.Α., αποτελεί τρίτο δικαιούχο στην παρούσα Άδεια στο βαθμό που η συσκευή iPod σας περιέχει λογισμικό PortalPlayer. Η παρούσα Άδεια είναι εκτελέσιμη και από την PortalPlayer εκτός από την Apple, όσον αφορά το λογισμικό αυτού του είδους.

11. 	Πλήρης Συμφωνία, Βασική Γλώσσα Η παρούσα Άδεια αποτελεί την πλήρη συμφωνία μεταξύ των μερών σε σχέση με τη χρήση του Λογισμικού iPod και των Ενημερώσεων Λογισμικού iPod που εκχωρείται διά του παρόντος και υπερισχύει όλων των προηγούμενων ή ισχυουσών συνεννοήσεων όσον αφορά το εν λόγω θέμα. Καμία τροποποίηση ή μετατροπή της παρούσας Άδειας δεν είναι δεσμευτική εκτός και εάν είναι γραπτή και φέρει την υπογραφή της Apple. Οποιαδήποτε μετάφραση της παρούσας Άδειας πραγματοποιείται για τοπικές ανάγκες και σε περίπτωση που προκύψει διαφορά μεταξύ της αγγλικής έκδοσης και των εκδόσεων των υπολοίπων γλωσσών, υπερισχύει η αγγλική έκδοση της παρούσας Άδειας.

12. 	Χρήση MPEG-4 Στο βαθμό που το Λογισμικό iPod και οι Ενημερώσεις Λογισμικού iPod περιέχουν τη λειτουργία κωδικοποίησης ή/και αποκωδικοποίησης βίντεο MPEG-4, το Λογισμικό iPod και οι Ενημερώσεις Λογισμικού iPod διαθέτουν άδεια χρήσης σύμφωνα με την Άδεια χαρτοφυλακίου διπλώματος ευρεσιτεχνίας οπτικού υλικού MPEG-4 για προσωπική και μη εμπορική χρήση από καταναλωτές για την (i) κωδικοποίηση βίντεο σύμφωνα με το Πρότυπο οπτικών υλικών MPEG-4 («Βίντεο MPEG-4») ή/και την (ii) αποκωδικοποίηση του βίντεο MPEG-4 που έχει κωδικοποιηθεί από έναν καταναλωτή που ανέλαβε προσωπική και μη-εμπορική δραστηριότητα ή/και ελήφθη από μία εταιρία παροχής βίντεο που διαθέτει άδεια από την MPEG LA για την παροχή βίντεο MPEG-4. Δεν χορηγείται καμία άδεια ούτε θα υπονοείται για κάποια άλλη χρήση. Μπορείτε να λάβετε επιπλέον πληροφορίες συμπεριλαμβανομένων και αυτών που συνδέονται με διαφημιστικές, εσωτερικές και εμπορικές χρήσεις και τη χορήγηση αδειών από τη MPEG LA, LLC. Δείτε http://www.mpegla.com.

13. 	Ειδοποίηση H.264/AVC Στο βαθμό που το Λογισμικό iPod και οι Ενημερώσεις Λογισμικού iPod περιέχουν τη λειτουργία κωδικοποίησης ή/και αποκωδικοποίησης AVC, η εμπορική χρήση του H.264/AVC απαιτεί επιπρόσθετη άδεια χρήσης και ισχύουν οι παρακάτω διατάξεις: Η ΛΕΙΤΟΥΡΓΙΚΟΤΗΤΑ ΤΟΥ AVC ΣΤΟ ΛΟΓΙΣΜΙΚΟ iPOD ΚΑΙ ΤΙΣ ΕΝΗΜΕΡΩΣΕΙΣ ΛΟΓΙΣΜΙΚΟΥ  iPOD ΑΠΟΚΤΑ ΑΔΕΙΑ ΧΡΗΣΗΣ ΜΕ ΤΟ ΠΑΡΟΝ ΜΟΝΟΝ ΓΙΑ ΠΡΟΣΩΠΙΚΗ ΚΑΙ ΜΗ ΕΜΠΟΡΙΚΗ ΧΡΗΣΗ ΑΠΟ ΚΑΤΑΝΑΛΩΤΕΣ ΓΙΑ ΤΗΝ (i) ΚΩΔΙΚΟΠΟΙΗΣΗ ΒΙΝΤΕΟ ΣΥΜΦΩΝΑ ΜΕ ΤΟ ΠΡΟΤΥΠΟ AVC («ΒΙΝΤΕΟ AVC») ΚΑΙ/Ή ΤΗΝ (ii) ΑΠΟΚΩΔΙΚΟΠΟΙΗΣΗ ΤΟΥ ΒΙΝΤΕΟ AVC ΠΟΥ ΚΩΔΙΚΟΠΟΙΗΘΗΚΕ ΑΠΟ ΕΝΑΝ ΚΑΤΑΝΑΛΩΤΗ ΠΟΥ ΑΝΕΛΑΒΕ ΠΡΟΣΩΠΙΚΗ ΚΑΙ ΜΗ-ΕΜΠΟΡΙΚΗ ΔΡΑΣΤΗΡΙΟΤΗΤΑ ΚΑΙ/Ή ΕΛΗΦΘΗ ΑΠΟ ΜΙΑ ΕΤΑΙΡΕΙΑ ΠΑΡΟΧΗΣ ΒΙΝΤΕΟ ΠΟΥ ΔΙΑΘΕΤΕΙ ΑΔΕΙΑ ΓΙΑ ΤΗΝ ΠΑΡΟΧΗ ΒΙΝΤΕΟ AVC. ΜΠΟΡΕΙΤΕ ΝΑ ΛΑΒΕΤΕ ΠΛΗΡΟΦΟΡΙΕΣ ΣΧΕΤΙΚΑ ΜΕ ΑΛΛΕΣ ΧΡΗΣΕΙΣ ΚΑΙ ΑΔΕΙΕΣ ΑΠΟ ΤΗ MPEG LA L.L.C. ΔΕΙΤΕ HTTP://WWW.MPEGLA.COM. 

14.  	Ειδοποίηση AMR Η λειτουργία κωδικοποίησης και αποκωδικοποίησης Προσαρμοστικού Πολυ-Ποσοστού («AMR») στο Λογισμικό iPod και τις Ενημερώσεις Λογισμικού iPod δεν διαθέτει άδεια για τη διενέργεια φωνητικών κλήσεων από κινητά τηλέφωνα, ούτε για χρήση σε οποιοδήποτε προϊόν τηλεφωνίας που βασίζεται στην αρχιτεκτονική QuickTime για την πλατφόρμα των Windows. Η λειτουργία κωδικοποίησης και αποκωδικοποίησης Προσαρμοστικού Πολυ-Ποσοστού («AMR») στο Λογισμικό iPod και τις Ενημερώσεις Λογισμικού iPod δεν διαθέτει επίσης άδεια για χρήση σε υποδομές κυψελωτών επικοινωνιών, συμπεριλαμβανομένων:  Σταθμών βάσης, ελεγκτών σταθμών βάσης/ελεγκτών ραδιοδικτύων, κέντρων μεταγωγής και πυλών δικτύου προς και από το δημόσιο δίκτυο μεταγωγής.

EA0716
Ενημέρωση 04/02/11